Nyeste Skilderie af Kiøbenhavn, 1809-07-08
Paris d. 12 April 1809. Følgende er den Beslutning, som de Svenske Rigsstænder udstedte den 10 Maji, for at opsige Kong Gustap IV. Adolph Troskab og Huldskab. Vi underskrevne Rigsdrost, Marskalk og Stænder, Grever, Friherrer, Biskopper, Ridderskab og Adel, Præster, Borgere og Landmænd kundgjøre herved saavel for os selv som og som lovlige Udkaarede og Befuldmægtigede for vore hjemmeværende Medbrødre: At, efterat vi af den Høibaarne Første og Herre, Hr. Carl, Sverrige, Gothers og Venders Arveførste &c., ad interim Forstander for det Svenske Rige &c. &c. ere blevne kaldte til en almindelig Rigsdag, saa have vi, deels ved vor egen og vore Medbrødres sørgelige Erfaring, deels ved de nøiere umodsigelige Kjendsgierninger, som her ere blevne os meddeelte, med den meest levende Uro og Bekymring indseet den farlige Stilling, som Riget, saavel i Henseende til indvortes Anliggender, som Statsforholdene med udenlandske Maarer, ved mangfoldige Misgreb i de offentlige Sagers Forvaltning, er stedet i. Vi have med smertelig Følelse, som hver retsindig Mand maa tage Deel i, fundet, at Rigets fredelige Forhold med alle udenrigske Magter ere af Hs. Maj. Gustav, IV. Adolph, vor hidtilværende Konge, blevne ombyttede med en i adskillige Aar fortsat Krig, som man uden Vanskelighed kunde undgaaet, som bedre hen mere end eengang uden Opoffrelse havde kunnet ophøre, og som endelig ledte til de meest ødelæggende Følger, at Rigets for faa Aar siden blomstrende Handel er derved bleven forvandlet til en over det Hele sig strækkende Nød, at Agerdyrkningen er bleven berøver sine arbeidende Hænder, Handelen, Næringsveiene og Haandteringerne standsede og Bjergbrugen kommen i største Forfald; at Statens Hielpekilder ere blevne bortødslede, Financerne bebyrdede med adskillige Millioners Gield, Jndvaanerne belagte med alskens trykkende Byrder, og en uretmæssig, hver enkelt Evne langt overstigende Skat udskreven, at foruden den anseelige Deel hvervede og fordeelte Krigsmagt, som i det sidste Feldtog er gaaet til Grunde, ogsaa Rigets opvoxende Ungdom, som uden skjællig Grund i Loven, er bleven opfordret til Krigstjenesten, deels er bleven et Offer for Krigerens sædvanlige Skjebne, deels og fornemmelig for Uforsigtighed og alskens Mangler, at i Begyndelsen Sverrigs Tydske Lande og snart derpaa den kostbare Trediedeel af Riget, Storførstendømmet Finland, ved en ulykkelig Strid med en langt overlegen Fiende er bleven tabt, hvilket senere Forliis vi med største Hengivenhed for vore Medbrødre i Finland beklage; at, uagtet saadanne alvorlige og vigtige Uheld og umiskjendelige Tegn paa hele Rigets Opløsning, Kongen ligefuldt fast og ubevægelig har vægret sig ved at indgaae noget Slags Fredsunderhandling, og især, at han erklærede, aldrig at indlade sig i nogen Slags Overeenskomst med en Magt, der har saa betydelig en Jndflydelse paa Fastlandets Skjebne; at Riget i næste Foraar ved en næsten forsvarsløs Tilstand er udsat for uberegnelige Farer, og endelig at Hs. Maj. har gjort et egenmægtigt Forsøg mod Rigstændernes Bank, denne det Svenske Folks fælles hellige Eiendom. Naar vi nu overveie alle disse høist bedrøvelige Omstændigheder, naar vi eftertænke vor dyrebare Pligt, at skienke Fædrenelandet Fred og redde det, hævde dets Selvstændighed og betrygge hver Mands Sikkerhed, saa have vi samtligen fundet: at Selskabsbaandet mellem Konge og Undersaat er af den første ugienkaldelig løsnet og hans Eed og Forsikkring brudt. Vi have fremdeles overveiet at, saasom den almindelige Villie er og maa være den høieste Lov, udfordrer Rigets nærværende betænkelige Forfatning en med Authoritet beklædt Konges Regjering, og at allerede Rigets foregaaende Farer ved de siden efterkommende Arvingers Tænkemaade og ved Blodbaandets sandsynlige Tilbøielighed til at standse det, der allerede er foretaget til Statens Redning og endnu fremdeles maa foretages, let kunde blive fornyet. Formedelst disse høist vigtige Aarsager og Grunde, hvortil endnu kommer den af Hs. Maj. frivillig givne og for os i Dag i Nigssalen forelæste egenhændige Frasigelsesact, hvis Medvirkning vi imidlertid ikke just ansee for nødvendig til vort Foretagende, have vi eenstemmig fattet følgende uforanderlige Beslutninger: Vi opsige vor hidtilværende Konge, Gustav IV. Adolph, de Svenskes, Gothers og Venders Konge &c. &c. al Troskab og Lydighed fra Undersatternes Side og erklære saavel ham som hans kjødelig fødte og ufødte Arvinger at have forlist for nu og bestandigen Kronen og Sverrigs Regjering. Til Beviis paa, at vi alle eenstemmigen have besluttet ovenstaaende have vi samtlige Rigsdrest, Marchal og det Svenske Riges Stænder, underskrevet og beseglet nærværende. Givet i Stockholm, den Tiende i Maji Maaned, i Aar efter vor Frelser Jesu Christi Fødsel Et Tusinde Otte Hundrede og Ni Den afsatte Konge af Sverrig, der, som bekjendt, forhen har tilbagesendt St. Andreas Ordenen og den sorte Ørne Orden, og som siden Tron revolutionen ogsaa har aflagt de Svenske Ordener, bærer nu ikkun den hellige Johannes af Jerusalems Orden.